Държавен вестник, бр. 105, 2020 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  105
МИНИСТЕРСТВО 
 НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-3 
от 2 декември 2020 г.
за техническите изисквания за проектиране, 
монтаж, контрол, приемане и експлоатация 
на скелета 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят:
1. видовете и класификацията на скелета;
2. техническите изисквания и правила 
за проектиране на скелета при изграждане, 
реконструкция, основно обновяване, основен 
ремонт или преустройство на съществуващи 
сгради и строителни съоръжения; 
3. минималните изисквания за монтаж и 
демонтаж на скелета, включително към тех-
ните елементи и компоненти;
4. изискванията при експлоатация на 
скелета;
5. видове инспекции (проверки) в процеса 
на монтаж и приемане на отделните етапи, 
както и по време на експлоатация на скелето; 
(2) Изискванията на наредбата не се прила-
гат за други временни съоръжения за работа 
на височина, като изработване на кофражни 
форми, подемни платформи с електрическо 
задвижване, хоризонтално подвижни плат-
форми, люлки и др.
(3) При разработване на проектни доку-
ментации за монтаж, преработка и демонтаж 
на различните видове скелета, които не са 
обхванати от тази наредба (като висящи ске-
лета, предпазни скелета за покривни работи, 
временни покриви и др.), се ползват техни-
чески спецификации, указания, ръководства 
и добри практики.
Чл. 2. (1) При проектирането, монтажа, 
експлоатацията и демонтажа се спазват раз-
поредбите на действащите нормативни актове 
за проектиране на строителни конструкции, в 
които са определени изискванията, свързани 
с носимоспособността и устойчивостта на 
строителните конструкции при експлоатаци-
онни и сеизмични въздействия, пожарната 
безопасност, безопасната експлоатация, хи-
гиената, здравето, опазването на околната 
среда и защитата от шум.
(2) При проектирането на скелета се пред-
виждат, а при монтажа им се влагат продукти, 
елементи и компоненти, които осигуряват из-
искваните нива на механично съпротивление 
и устойчивост на строителната конструкция, 
на достъпност и безопасност при изпълнение 
и са придружени от документи, удостоверява-
щи съответствие с приложимите стандарти.
Чл. 3. В процеса на проектирането, монта-
жа, приемането, експлоатацията и демонтажа 
на скелето се осигуряват здравословни и без-
опасни условия на труд в съответствие със 
Закона за здравословни и безопасни условия 
на труд (ЗЗБУТ), Наредба № 2 от 2004 г. за 
минималните изисквания за здравословни и 
безопасни условия на труд при извършване 
на строителни и монтажни работи (Наредба 
№ 2 от 2004 г.) (ДВ, бр. 37 от 2004 г.), Наредба 
№ 7 от 1999 г. за минималните изисквания 
за здравословни и безопасни условия на труд 
на работните места и при използване на ра-
ботното оборудване (Наредба № 7 от 1999 г.) 
(ДВ, бр. 88 от 1999 г.), както и приложимите 
наредби, издадени на основание на ЗЗБУТ.
Г л а в а  в т о р а
ВИДОВЕ СКЕЛЕТА. КРИТЕРИИ ЗА  
КЛАСИФИЦИРАНЕ. МАРКИРАНЕ
Чл. 4. Видовете скелета се класифицират, 
както следва в зависимост от:
1. предназначението им – работно, подпор-
но и предпазно;
2. вида на изпълнение – фасадно, обемно 
и мобилно;
3. начина на изграждане – стоящо (стаци-
онарно), висящо (окачено) и конзолно;
4. варианта на изпълнение – тръбно, рам-
ково, модулно и стълбищно.
Чл. 5. (1) Работните скелета се разделят 
на система за скеле и несистемни скелета.
(2) Работните скелета се определят като 
система за скеле, когато са налице и са из-
пълнени едновременно следните условия:
1. комплектуван набор от взаимосвързани 
съставни компоненти, предназначени за сис-
темата на скелето;
2. стандартен набор от конфигурации на 
системата, оценен за съответствие с изисква-
нията на приложимите стандарти от сериите 
БДС EN 12811 и БДС EN 12810;
3. наръчник за продукта съгласно чл. 11.
(3) Скелетата се определят като несистемни, 
когато нямат стандартни конфигурации, оце-
нени по реда на ал. 2, т. 2 и са проектирани 
и изградени от съставни компоненти, които 
са подбрани за конкретното скеле.
(4) Съставните компоненти на системите 
за скеле и несистемните скелета следва да 
отговарят поотделно на: БДС EN 74-1 „Съ- 
единители, свързващи щифтове и опорни пети 
за работни и подпорни скелета. Част 1: Съ- 
единители за тръби. Изисквания и процедури 
на изпитване“, БДС EN 74-2 „Съединители, 
свързващи щифтове и опорни пети за работ-
ни и подпорни скелета. Част 2: Специални 
съединители. Изисквания и процедури на 
изпитване“, БДС EN 74-3 „Съединители, свърз-
ващи щифтове и опорни пети за работни и